


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
LP/2026/123
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	54/25
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	GPSR
Generálna prokuratúra Slovenskej republiky
	O
	1. K čl. I bodom 2, 5 a 6 – O:
Slová „pripája bodkočiarka a tieto slová“ odporúčame nahradiť slovami „bodka nahrádza bodkočiarkou a pripájajú sa tieto slová“  (legislatívno-technická pripomienka).

	GPSR
Generálna prokuratúra Slovenskej republiky
	O
	2. K čl. I bodu 4 – O:
Slová „pripája čiarka a tieto slová“ odporúčame nahradiť slovami „bodka nahrádza čiarkou  a pripájajú sa tieto slová“ (legislatívno-technická pripomienka).

	GR ZVJS
Generálne riaditeľstvo zboru väzenskej a justičnej stráže
	O
	Nad rámec návrhu.
Navrhujeme doplniť nový novelizačný bod, ktorý znie:
„V § 22 ods. 4 druhej vete sa za slovami „úhrad stravy“ slovo „alebo“ nahrádza čiarkou a na konci sa pripájajú tieto slová: „alebo o príjem prostriedkov zo zdravotnej poisťovne“.“.

Odôvodnenie:
 
V nadväznosti na skutočnosť, že zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z.“) prípad, ktorý nastal v súvislosti s novelou zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov účinnou od 1. marca 2026, explicitne neupravuje a nie je teda možné tento prípad subsumovať pod ustanovenie § 22 ods. 4 zákona č. 523/2004 Z. z., riešením je doplnenie príslušného ustanovenia zákona č. 523/2004 Z. z., s cieľom vymedziť, aby rozpočtová organizácia mohla sústreďovať príjmy od zdravotnej poisťovne aj na samostatnom účte a realizovať výdavky zo samostatného účtu na účel, na ktorý sú určené. Máme za to, že takýto postup je v súlade so zásadou právnej istoty, rešpektuje účelovosť poskytnutých prostriedkov a predchádza porušeniu finančnej disciplíny. 

Pripomienku uplatňujeme ako zásadnú.

	MDSR
Ministerstvo dopravy Slovenskej republiky
	O
	Čl. I bodu 2
1.	V čl. I odporúčame znenie bodu 2 upraviť takto: „V § 6 ods. 7 prvej vete sa bodka na konci nahrádza bodkočiarkou a pripájajú sa  tieto slová:“ 
Obdobnú úpravu odporúčame aj v bodoch 4 a 5.

	MDSR
Ministerstvo dopravy Slovenskej republiky
	O
	V čl. I bode 3
2.	V čl. I bode 3 Dávame na zváženie doplnenie právnej úpravy s cieľom umožniť automatické úpravy limitu verejných výdavkov v informačných systémoch MF SR aj vo vzťahu k prostriedkom Európskej únie, prostriedkom štátneho rozpočtu určených na financovanie spoločných programov SR a EÚ a prostriedkov štátneho rozpočtu určených na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi, a to najmä vo vzťahu k prostriedkom pro rata.

	MDSR
Ministerstvo dopravy Slovenskej republiky
	O
	čl. I bodu 4
3.	V čl. I bode 4 odporúčame zvážiť zosúladenie slovného spojenia „ako aj v čase a výške neisté výdavky“ so spojením, ktoré sa používa v § 10 ods.  1.

	MDSR
Ministerstvo dopravy Slovenskej republiky
	O
	čl. I bodu 5
4.	V čl. I bode 5 navrhujeme slová „sa považuje za porušenie“ nahradiť slovami „je porušením“.

	MDSR
Ministerstvo dopravy Slovenskej republiky
	O
	čl. I bodu 5
5.	V čl. I bode 5 odporúčame vypustiť celý novelizačný bod, pretože ustanovenie upravuje jednu z mnohých povinností v zákone. Porušenie tejto povinnosti a jej sankcionovanie odporúčame upraviť v § 31.

	MDSR
Ministerstvo dopravy Slovenskej republiky
	O
	čl. I bodu 7
6.	V čl. I bode 7 navrhujeme vyjadriť takto „V § 15 ods. 1 poslednej vete sa vypúšťa bodkočiarka a časť vety za bodkočiarkou.“.

	MDSR
Ministerstvo dopravy Slovenskej republiky
	O
	čl. I bodu 14
7.	V čl. I bode 14 navrhujeme slovo „štvrtej“ nahradiť slovom „poslednej“.

	MOSR
Ministerstvo obrany Slovenskej republiky
	O
	Čl. I bodom  3 a 6
Vzhľadom na navrhovanú úpravu § 6 ods. 8 a § 15 ods. 1, z dôvodu efektívneho a funkčného zavedenia navrhovaného opatrenia v informačnom systéme Ministerstva financií Slovenskej republiky navrhujeme zabezpečiť technickú pripravenosť vykonávania predmetných úprav rozpočtu v module MUR pre kapitolu Ministerstva obrany Slovenskej republiky, resp. zabezpečiť súčinnosť pri riešení prepojenia integrovaného informačného systému Ministerstva obrany Slovenskej republiky s informačným systémom Ministerstva financií Slovenskej republiky. 

Odôvodnenie:  

Predložená novela navrhuje realizáciu úpravy limitov verejných výdavkov/záväzných ukazovateľov subjektov verejnej správy bez vplyvu na celkový limit verejných výdavkov a limit verejných výdavkov štátneho rozpočtu vykonávať priamo v informačnom systéme Ministerstva financií Slovenskej republiky na úrovni správcu kapitoly bez schvaľovacieho vstupu Ministerstva financií Slovenskej republiky.  
Kapitola Ministerstva obrany Slovenskej republiky vstupuje do informačného systému Ministerstva financií Slovenskej republiky (modul MUR) prostredníctvom integrovaného informačného systému Ministerstva obrany Slovenskej republiky. V nadväznosti na uvedené navrhujeme zohľadniť špecifiká kapitoly Ministerstva obrany Slovenskej republiky pri nastavovaní  informačného systému Ministerstva financií Slovenskej republiky tak, aby kapitole Ministerstva obrany Slovenskej republiky bolo umožnené realizovať predmetné rozpočtové opatrenia bez problémov v praxi.

	MPSVRSR
Ministerstvo práce, sociálnych vecí a rodiny Slovenskej republiky
	O
	K čl. I bodu 5
Odporúčame v čl. I bode 5 preformulovať navrhované doplnenie § 14 ods. 2 alebo ho vypustiť ako nadbytočné.
Odôvodnenie: Ustanovenie § 14 ods. 2 ustanovuje, že ministerstvo financií vypracúva návrh rozpočtu verejnej správy v určenej štruktúre a v súčinnosti s príslušnými subjektmi verejnej správy a zároveň, že subjekty verejnej správy, ktorých výdavky sú súčasťou rozpočtu verejnej správy a na ktoré sa vzťahuje limit verejných výdavkov, zostavujú a realizujú svoj rozpočet 
v informačnom systéme ministerstva financií, spôsobom určeným ministerstvom financií 
a v ním určenom rozsahu a štruktúre. Zo znenia tohto ustanovenia je zrejmé, že príslušným subjektom bola uložená povinnosť konať určitým spôsobom a rovnako je zrejmé, že nedodržanie takého postupu je porušením zákona, ktorý túto povinnosť ustanovuje. Preto navrhované doplnenie § 14 ods. 2 možno považovať za nadbytočné.  Na precizovanie textu (ako odôvodňuje tento návrh predkladateľ v osobitnej časti dôvodovej správy k čl. I bodu 5) odporúčame prípadne odkázať na konkrétne ustanovenie predmetného zákona o sankciách 
za nedodržanie jeho ustanovení.

	MSSR
Ministerstvo spravodlivosti Slovenskej republiky
	Z
	K vlastnému materiálu
Žiadame doplnenie príslušných ustanovení zákona tak, aby rozpočtová organizácia mohla sústreďovať na samostatnom účte aj príjmy od zdravotných poisťovní, ktoré sú účelovo určené na refundáciu výplaty stabilizačného príspevku pre zdravotné sestry, a zároveň aby z tohto účtu mohla realizovať výdavky výlučne na tento účel.

Odôvodnenie: 
V súlade s ustanovením § 22 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov rozpočtová organizácia sústreďuje všetky príjmy svojho rozpočtu, s výnimkou príjmov podľa odseku 3, na príjmovom účte a realizuje všetky svoje výdavky z výdavkového účtu. Len v taxatívne vymedzených prípadoch, ak tak ustanovuje osobitný zákon, ak to vyplýva z právne záväzných aktov Európskej únie, z medzinárodnej zmluvy, pri prijatí prostriedkov na základe darovacej zmluvy, na základe zmluvy o združení, pri prijatí prostriedkov súvisiacich so stravovaním vrátane úhrad stravy alebo pri prijatí prostriedkov formou dotácie alebo grantu, môže rozpočtová organizácia sústreďovať príjmy aj na samostatných účtoch a realizovať výdavky zo samostatných účtov. 
V nadväznosti na uvedené je potrebné konštatovať, že právna úprava v platnom a účinnom znení explicitne neupravuje nakladanie s finančnými prostriedkami prijatými od zdravotných poisťovní a ich následné použitie na refundáciu výplaty stabilizačného príspevku pre zdravotné sestry. Z uvedeného dôvodu nie je možné tieto prostriedky jednoznačne subsumovať pod existujúce výnimky ustanovené zákonom. 
Navrhovaným doplnením príslušných ustanovení zákona sa vytvorí právny rámec, ktorý umožní rozpočtovým organizáciám sústreďovať tieto účelovo určené príjmy na samostatných účtoch a realizovať z nich výdavky výlučne na stanovený účel. 

Táto pripomienka je zásadná.

	MSSR
Ministerstvo spravodlivosti Slovenskej republiky
	O
	K predkladacej správe
Z predkladacej správy odporúčame vypustiť časť obsahujúcu zhrnutie vybraných vplyvov v súlade s doložkou vybraných vplyvov a časť obsahujúcu informáciu, že návrh zákona nie je predmetom vnútrokomunitárneho pripomienkového konania. 

Odôvodnenie: 
V súlade s čl. 20 ods. 2 Legislatívnych pravidiel vlády majú byť predmetné informácie obsiahnuté vo všeobecnej časti dôvodovej správy.

	MSSR
Ministerstvo spravodlivosti Slovenskej republiky
	O
	K všeobecnej časti dôvodovej správy
Z dôvodu zabezpečenia konzistentnosti materiálu odporúčame v súlade s doložkou vybraných vplyvov v dôvodovej správe v časti obsahujúcej zhrnutie vplyvov doplniť, že návrh zákona nebude mať vplyv na limit verejných výdavkov. Zároveň v súlade s čl. 20 ods. 2 Legislatívnych pravidiel vlády Slovenskej republiky odporúčame doplniť informáciu, že návrh nie je predmetom vnútrokomunitárneho pripomienkového konania.

	MSSR
Ministerstvo spravodlivosti Slovenskej republiky
	O
	K čl. I bodu 1
Odporúčame slovo „uvedeného v“ nahradiť slovom „podľa“. Ide o legislatívno-technickú pripomienku.

	MSSR
Ministerstvo spravodlivosti Slovenskej republiky
	O
	K čl. I bodu 3
Odporúčame slovo „uvedeného v“ nahradiť slovom „podľa“ a za slovo „dotknuté“ odporúčame vložiť slovo „ustanovenia“. Ide o legislatívno-technickú pripomienku.

	MSSR
Ministerstvo spravodlivosti Slovenskej republiky
	O
	K čl. I bodu 4
Odporúčame slová „ako aj v čase a výške neisté výdavky“ nahradiť slovami „ako aj výdavky neisté v čase alebo výške“. Ide o legislatívno-technickú pripomienku (spresnenie formulácie).

	MŠVVaMSR
Ministerstvo školstva,výskumu,vývoja a mládeže Slovenskej republiky
	Z
	§ 17 ods. 4
Požadujeme ponechať ustanovenie § 17 ods. 4 v aktuálnom znení. 

Odôvodnenie: 

Aktuálne znenie § 17 ods. 4 zákona umožňuje rozpočtovej organizácii prekročiť limit výdavkov z dôvodu dosiahnutia vyšších ako rozpočtovaných príjmov. 
Školy a školské zariadenia získavajú finančné prostriedky podľa § 17 ods. 4 zákona najmä od fyzických a iných právnických osôb. Ide najmä o nasledovné príjmy:

-	z prenájmu priestorov a zariadenia  v čase, keď sa nevyužívajú na výchovno-vzdelávací proces,
-	príspevok zákonného zástupcu na čiastočnú úhradu výdavkov na pobyt dieťaťa v materskej škole, 
-	príspevok na čiastočnú úhradu výdavkov na štúdium v základnej umeleckej škole,
-	úhrada nákladov na štúdium v jazykovej škole, 
-	príspevok na čiastočnú úhradu nákladov spojených s činnosťou školského klubu detí,
-	príspevok na čiastočnú úhradu nákladov na činnosti centra voľného času, 
-	príspevok na čiastočnú úhradu nákladov spojených s ubytovaním v školskom internáte, 
-	úhrada nákladov za pobyt dieťaťa v špeciálnom výchovnom zariadení. 

Tieto finančné prostriedky umožňujú školám a školským zariadeniam použiť vlastné príjmy na financovanie prevádzky a pomáhajú tým znížiť vplyv na štátny rozpočet. Uvedené je prejavom hospodárneho nakladania s finančnými prostriedkami. 

Ďalej sú získavané finančné prostriedky od ÚPSVaR SR ako príspevok v rámci aktívnej politiky trhu práce a tiež z poistného plnenia zo zmluvného poistenia alebo zo zákonného poistenia. 

Navrhované zrušenie oprávnenia rozpočtovej organizácie prekročiť limit výdavkov z dôvodu dosiahnutia vyšších ako rozpočtovaných príjmov spôsobí v aplikačnej praxi komplikácie - až neriešiteľné situácie, ktoré budú mať negatívny vplyv na zabezpečenie štandardnej prevádzky škôl a školských zariadení, ale aj na štátny rozpočet vzhľadom na nemožnosť využitia viaczdrojového financovania, ako napríklad:

-	škola alebo školské zariadenie nebude môcť príjem z prenájmu priestorov napr. telocvične použiť na úhradu energií, údržbu, prípadne na refundáciu prevádzkových nákladov, 
-	ak škola alebo školské zariadenie nebude môcť príspevky od zákonných zástupcov použiť napr. na nákup materiálu a pomôcok pre žiakov v školskom klube detí, nebude dodržaný účel, na ktorý zákonný zástupca poskytol finančné prostriedky a zároveň ich nebude možné použiť na skvalitnenie výchovno-vzdelávacieho procesu, 
-	reedukačné centrá prijímajú výživné od zákonných zástupcov, ktoré sa používajú na zabezpečenie potrieb detí umiestnených v týchto zariadeniach. Nie je možné dopredu objektívne rozpočtovať tieto finančné prostriedky z dôvodu výraznej fluktuácie týchto detí, 
-	pri riešení nepredvídaných udalostí, ktoré majú charakter škody, poisťovňa vyplatí poistné plnenie. Ak by škola alebo školské zariadenie nemalo „voľný“ limit, nebude môcť tieto zdroje použiť na okamžitú opravu resp. sa predĺži proces odstraňovania škôd, čo ohrozuje bezpečnosť detí, žiakov a zamestnancov a znemožňuje výchovno-vzdelávací proces. 

Vyššie uvedené nie je možné zrealizovať bez schválenia zvýšenia limitu príjmov a výdavkov podľa § 17 ods. 4 na roky 2027 až 2029 zo strany MF SR.

	NBS
Národná banka Slovenska
	O
	Čl. I bodom 1 a 3
Navrhujeme do návrhu zákona doplniť ustanovenie o povinnom zverejňovaní úprav limitov verejných výdavkov vykonávaných prostredníctvom informačného systému Ministerstva financií SR.

Odôvodnenie: 
Navrhovaná úprava umožňuje vykonávať presuny limitov verejných výdavkov bez schvaľovania vládou SR alebo ministrom financií SR. Napriek tomu, že ide o rozpočtovo neutrálne operácie, dochádza k zmene alokácie výdavkov medzi kapitolami a k čerpaniu rezerv. Nezverejnenie takýchto úprav môže mať negatívny vplyv na transparentnosť rozpočtového procesu.

	NKÚSR
Najvyšší kontrolný úrad Slovenskej republiky
	Z
	Čl. I § 4 ods. 3
Navrhujeme doplniť kvantitatívny prah (napr. max. percento z ročného limitu subjektu za mesiac/štvrťrok), ďalej zákaz reťazenia úprav s rovnakým účelom a povinné mesačné zverejňovanie súhrnu týchto úprav na portáli verejných financií (Rozpočet.sk).
Odôvodnenie:
Rozširuje sa priestor na presuny bez schválenia vládou/ministrom. Aj pri neutrálnej sume môžu presuny meniť alokácie a priority. Kvantitatívne limity a zverejňovanie zachovajú prevádzkovú flexibilitu a zároveň posilnia transparentnosť a kontrolu dodržiavania limitu verejných výdavkov.

	NKÚSR
Najvyšší kontrolný úrad Slovenskej republiky
	Z
	Čl. I § 6 ods. 8
Navrhujeme precizovať definíciu "neutrálneho vplyvu" voči limitu verejných výdavkov štátneho rozpočtu aj agregovanému limitu VS. Ďalej navrhujeme zaviesť ročný a kapitálový strop týchto presunov (napr. 0,5 % / 1 %) a štvrťročne informovať vládu a RRZ a zverejňovať súhrn úprav (kapitola – suma – dátum – účel).
Odôvodnenie:
Presuny medzi kapitolami majú politicko‑rozpočtový charakter. Stropy, pravidelné informovanie a zverejňovanie bránia obchádzaniu štandardných schvaľovacích mechanizmov a podporujú integritu limitu verejných výdavkov.

	NKÚSR
Najvyšší kontrolný úrad Slovenskej republiky
	Z
	Čl. I § 9 ods. 3
Navrhujeme doplniť demonštratívny výpočet kategórií (napr. výdavky z rozsudkov ESĽP a iných právoplatných rozhodnutí, vplyvy legislatívnych zmien s neurčitým termínom účinnosti, mimoriadne udalosti), určiť metodiku odhadu a ročný objemový strop pre túto položku VPS, ako aj zaviesť ex post reporting čerpania.
Odôvodnenie:
Bez bližšieho vymedzenia môže táto položka fungovať ako neadresná rezerva. Vymedzenie spolu s metodikou a reportingom zachová flexibilitu a zníži riziko netransparentného čerpania.

	NKÚSR
Najvyšší kontrolný úrad Slovenskej republiky
	Z
	Čl. I § 14 ods. 2
Navrhujeme upraviť, že rozsah, štruktúru, lehoty a náhradné postupy ustanoví osobitný predpis MF SR a zároveň navrhujeme doplniť výnimku pre objektívne technické prekážky a lehotu na nápravu, ako aj výslovne odkázať na primeranú aplikáciu § 32, t.j. pri § 14 ods. 2 výslovne uviesť odkaz na § 32 a doplniť zásadu primeranosti pri ukladaní pokút.
Odôvodnenie:
Vzhľadom na vysokú potenciálnu sankciu musí byť povinnosť ustanovená normatívne a s náhradným postupom pre prípad výpadkov IS, inak hrozí právna neistota a neprimerané postihy. Zamedzí sa neprimeraným sankciám pri marginálnych alebo neúmyselných porušeniach

	NKÚSR
Najvyšší kontrolný úrad Slovenskej republiky
	Z
	Čl. I § 17
Navrhujeme zachovať limitovanú možnosť prekročenia výdavkov len do výšky prijatého poistného plnenia či iných taxatívne vymedzených príjmov, po súhlase správcu kapitoly a s oznámením MF v IS a aby sa výdavky plne započítavali do limitu na agregovanej úrovni kapitoly. Ak sa prijme kompromisné znenie § 17 navrhujeme upraviť § 22 ods. 1 len v nevyhnutnom rozsahu. Ak sa § 17 odsek 4 vypustí, navrhujeme skontrolovať, aby nevznikli medzery v úprave presunov a krytia záväzkov, aby sa predišlo neúmyselným legislatívnym a aplikačným sporom.
Odôvodnenie:
Úplné zrušenie prekročenia výdavkov odstráni stabilizačný prvok pre RO pri mimoriadnych udalostiach a môže zvýšiť prevádzkový tlak a obchádzanie cez ad hoc presuny. Navrhovaný kompromis zachová disciplínu na úrovni kapitoly a riešiteľnosť ad hoc výdavkov.

	NKÚSR
Najvyšší kontrolný úrad Slovenskej republiky
	Z
	Čl. I § 19 ods. 12
Navrhujeme namiesto predchádzajúceho súhlasu MF SR zaviesť povinné oznámenie, záväzný metodický rámec (ukazovatele zadlženosti a test konsolidovaného vplyvu na dlh VS a limit výdavkov) a možnosť MF SR vyžiadať stanovisko RRZ pri väčších transakciách.
Odôvodnenie:
Úplná liberalizácia môže zvýšiť podmienené záväzky a fiškálne riziká, najmä ak sú subjekty klasifikované vo verejnej správe. Oznámenie a metodika ponecháva autonómiu, no posilňuje dohľad nad rizikom.

	NKÚSR
Najvyšší kontrolný úrad Slovenskej republiky
	O
	Čl. I § 15 ods. 1
Navrhujeme precizovať, že úpravy v IS sa vykonávajú pri zachovaní pravidiel pre EÚ zdroje/Plán obnovy a platobné agentúry, ako aj aby MF SR zverejnil štandardný postup vrátane lehôt a kontrolných bodov.
Odôvodnenie:
Administratívne zjednodušenie je žiaduce, no musí zostať kompatibilné s osobitnými pravidlami čerpania a transparentnosti EÚ prostriedkov.

	NKÚSR
Najvyšší kontrolný úrad Slovenskej republiky
	O
	Čl. I § 18 ods. 4 a 5
Navrhujeme upraviť lehoty na rozhodnutie (napr. 10 pracovných dní), umožniť predbežné viazanie v odôvodnených prípadoch a zabezpečiť automatické evidovanie dôvodov/dátumov v IS pre auditnú stopu.
Odôvodnenie:
Zlepší sa operatívnosť riadenia rizík kapitoly a hotovostného riadenia a zároveň sa zvýši vysledovateľnosť rozhodnutí.

	NKÚSR
Najvyšší kontrolný úrad Slovenskej republiky
	O
	Čl. I Príloha bod 3.
K prílohe:
Navrhujeme v prechodných ustanoveniach uložiť MF SR do 6 mesiacov od vyhlásenia povinnosť vydať/aktualizovať vykonávacie a metodické akty k strednodobému rámcu, reportingu a spolupráci s RRZ v súlade so smernicou Rady (EÚ) 2024/1265.
Odôvodnenie:
Formálne doplnenie smernice Rady (EÚ) 2024/1265 do prílohy podľa nášho názoru nestačí, preto odporúčame jej následnú implementáciu do vykonávacích a metodických predpisov.

	NKÚSR
Najvyšší kontrolný úrad Slovenskej republiky
	O
	Celému materiálu
V súvislosti s účinnosťou navrhovaného zákona odporúčame, aby MF SR vydal/aktualizoval vykonávacie predpisy k IS a metodiku, ďalej aby MF SR a RRZ aktualizovali metodiku limitu verejných výdavkov, ako aj aby MF SR zverejnil technickú špecifikáciu IS pre neutrálne presuny a reporting, a to napríklad do 30. 6. 2026.
Odôvodnenie:
Zabezpečí sa implementačná pripravenosť a zníži sa riziko porušení ihneď po nadobudnutí účinnosti zákona.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K obsahu predloženého materiálu
Za účelom posúdenia zachovania úplnej transpozície so smernicou (EÚ) 2024/1265 žiadame predložiť čiastkovú tabuľku zhody, nakoľko transpozičné opatrenia, ktorými sú § 4, 15 a 18 sú predmetom novelizácie v čl. I bodoch 1, 6, 7 a 10 až 11 predkladaného návrhu zákona.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K predkladacej správe
V zmysle čl. 19 ods. 1 písm. b) Legislatívnych pravidiel vlády Slovenskej republiky žiadame do predkladacej správy doplniť odôvodnenie predloženia návrhu zákona do skráteného pripomienkového konania.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K všeobecnej časti dôvodovej správy
V zmysle čl. 20 ods. 2 Legislatívnych pravidiel vlády Slovenskej republiky žiadame vyjadrenie k vnútrokomunitárnemu pripomienkovému konaniu presunúť do všeobecnej časti dôvodovej správy.

	SK8
Samosprávne kraje Slovenska
	Z
	K bodu 1 (§ 4 ods. 3)
V prípade, že by sa citovaná zmena týkala limitu verejných výdavkov určeného pre vyššie územné celky, vyššie územné celky požadujú zapracovať do navrhovanej úpravy zákona  povinnosť pre MFSR informovať ich o tejto zmene.

	SK8
Samosprávne kraje Slovenska
	Z
	K bodu 5 (§ 14 ods. 2)
Navrhujeme vypustiť navrhované doplnenie textu alebo pre prípad takéhoto porušenia povinnosti nastaviť inú sankciu  ako je upravené v § 32 zákona, nakoľko z neho vyplývajúca  pokuta vo výške až 500 000 eur je neprimeraná a mohla  by spôsobiť neúmernú finančnú záťaž pre menšie subjekty verejnej správy, ktoré často čelia obmedzeným kapacitám pri spracovaní údajov. Tento krok by bol kontraproduktívny vzhľadom na cieľ zákona zabezpečiť jednotnú štruktúru rozpočtových údajov. Hlavným cieľom § 14 ods. 2 je zabezpečiť jednotné a správne vedenie rozpočtových údajov v informačnom systéme ministerstva financií. Zavedenie vysokých peňažných sankcií by mohlo byť vnímané ako neúmerné voči samotnému porušeniu, ktoré má prevažne technický charakter.

	SK8
Samosprávne kraje Slovenska
	Z
	K bodu 9 (§ 17 ods. 4)
Zrušenie možnosti prekročiť výdavky pri vyšších príjmoch skomplikuje bežný chod rozpočtových organizácií a znemožní im efektívne využívať viaczdrojové financovanie. Odstránenie tohto stabilizačného prvku navyše zvýši tlak na rozpočet pri mimoriadnych udalostiach. Navrhujeme uvedené ustanovenia ponechať pre rozpočtové organizácie zriadené vyšším územným celkom.

	SK8
Samosprávne kraje Slovenska
	Z
	§ 19 ods. 8 Doplnenie nového novelizačného bodu– Rozšírenie právneho základu pre poskytovanie preddavkov § 19
Navrhujeme upraviť pôvodný text
Pôvodná textácia: (8) Subjekt verejnej správy môže poskytovať preddavky, ak boli vopred v zmluve o dodávke výkonov a tovarov písomne dohodnuté, a to najviac na obdobie troch mesiacov v závislosti od vecného plnenia dodávok výkonov a tovarov; poskytovanie preddavkov subjektmi verejnej správy podľa osobitných predpisov 22a) týmto nie je dotknuté.

Navrhovaná textácia: (8) Subjekt verejnej správy môže poskytovať preddavky, ak boli vopred písomne dohodnuté.

Odôvodnenie: 
Navrhujeme rozšíriť právny základ pre poskytovanie preddavkov podľa § 19 ods. 8 aj o iný preukázateľný právny titul. V aplikačnej praxi existujú prípady, pri ktorých poskytovanie preddavkov nie je realizované na základe písomnej zmluvy, ale na základe iných právnych nástrojov (napr. objednávky). Súčasná právna úprava tak v niektorých prípadoch neprimerane obmedzuje flexibilitu subjektov verejnej správy. Navrhovaná úprava zachováva požiadavku právneho základu pre poskytnutie preddavku, pričom rozširuje jeho formy tak, aby zodpovedali reálnym potrebám aplikačnej praxe. Taktiež navrhujeme vypustiť obdobie vysporiadania poskytnutých preddavkov, nakoľko z aplikačnej praxe vyplývajú situácie, kedy je preddavok poskytnutý na obdobie dlhšie ako tri mesiace.

	SK8
Samosprávne kraje Slovenska
	Z
	§ 19 ods. 10 Doplnenie nového novelizačného bodu– Rozšírenie výnimiek vysporiadania preddavkov
Navrhujeme upraviť pôvodný text

Pôvodná textácia: (10) Preddavky poskytnuté podľa odseku 8 musia byť finančne vysporiadané najneskôr do konca rozpočtového roka, v ktorom sa poskytli, s výnimkou preddavkov za dodávku tepla, vody, elektrickej energie, plynu, periodickej a neperiodickej tlače, na úhradu nájomného a preddavkov na pohonné hmoty poskytované prostredníctvom platobných kariet, pri ktorých sa nevyžaduje ani splnenie podmienok podľa odseku 8.

Navrhovaná textácia: (10) Preddavky poskytnuté podľa odseku 8 musia byť finančne vysporiadané najneskôr do konca rozpočtového roka, v ktorom sa poskytli, s výnimkou preddavkov za dodávku tepla, vody, elektrickej energie, plynu, periodickej a neperiodickej tlače, na úhradu nájomného, školenia, správnych poplatkov, leteniek, ubytovania, aktivity realizované v rámci výchovno-vzdelávacích procesov, a preddavkov na pohonné hmoty poskytované prostredníctvom platobných kariet, pri ktorých sa nevyžaduje ani splnenie podmienok podľa odseku 8.

Odôvodnenie:
Navrhujeme doplniť do výnimiek aj preddavky poskytované na školenia, správne poplatky, ubytovanie, letenky a aktivity realizované v rámci výchovno-vzdelávacieho procesu. Dôvodom je aplikačná prax, podľa ktorej sú preddavky bežne súčasťou vyzadovane ešte pred poskytnutím plnenia. Správne poplatky sa musia často uhradiť ešte pred začatím konania alebo vybavením povolenia. Pri služobných cestách je nevyhnutné hradiť výdavky na ubytovanie a dopravu (letenky) vopred, často ešte pred začiatkom plnenia.

	TSK
Trenčiansky samosprávny kraj
	Z
	§4 ods. ods.3
V prípade, že by sa citovaná zmena týkala limitu verejných výdavkov určeného pre vyššie územné celky, TSK požaduje zapracovať do navrhovanej úpravy zákona  povinnosť pre MFSR informovať vyššie územné celky o tejto úprave limitu.

	TSK
Trenčiansky samosprávny kraj
	Z
	§ 14 ods. 2
Navrhujeme vypustiť navrhované doplnenie textu alebo pre prípad takéhoto porušenia povinnosti nastaviť inú sankciu  ako je upravená v § 32 zákona. Odôvodnenei: Navrhovaná  pokuta vo výške až 500 000 eur je neprimeraná a mohla  by  spôsobiť neúmernú finančnú záťaž pre menšie subjekty verejnej správy, ktoré často čelia obmedzeným kapacitám pri spracovaní údajov. Tento krok by bol kontraproduktívny vzhľadom na cieľ zákona zabezpečiť jednotnú štruktúru rozpočtových údajov. Hlavným cieľom § 14 ods. 2 je zabezpečiť jednotné a správne vedenie rozpočtových údajov v informačnom systéme Ministerstva financií SR. Zavedenie vysokých peňažných sankcií by mohlo byť vnímané ako neúmerné voči samotnému porušeniu, ktoré má prevažne technický charakter.

	TSK
Trenčiansky samosprávny kraj
	Z
	§ 17 ods. 4
Navrhujeme ods. 4 v §17 ponechať. Odôvodnenie: Zrušenie možnosti prekročiť výdavky pri vyšších príjmoch skomplikuje bežný chod rozpočtových organizácií a znemožní im efektívne využívať viaczdrojové financovanie. Odstránenie tohto stabilizačného prvku navyše zvýši tlak na rozpočet pri mimoriadnych udalostiach. Navrhujeme uvedené ustanovenia ponechať pre rozpočtové organizácie zriadené vyšším územným celkom.

	TSK
Trenčiansky samosprávny kraj
	Z
	§ 19 ods. 8
Doplnenie nového novelizačného bodu: Navrhujeme úpravu ods. 8 v § 19 nasledovne:  (8)Subjekt verejnej správy môže poskytovať preddavky, ak boli vopred písomne dohodnuté.  

Odôvodnenie: Navrhujeme rozšíriť právny základ pre poskytovanie preddavkov podľa § 19 ods. 8 aj o iný preukázateľný právny titul. V aplikačnej praxi existujú prípady, pri ktorých poskytovanie preddavkov nie je realizované na základe písomnej zmluvy, ale na základe iných právnych nástrojov (napr. objednávky). Súčasná právna úprava tak v niektorých prípadoch neprimerane obmedzuje flexibilitu subjektov verejnej správy. Navrhovaná úprava zachováva požiadavku právneho základu pre poskytnutie preddavku, pričom rozširuje jeho formy tak, aby zodpovedali reálnym potrebám aplikačnej praxe. Taktiež navrhujeme vypustiť obdobie vysporiadania poskytnutých preddavkov, nakoľko z aplikačnej praxe vyplývajú situácie, kedy je preddavok poskytnutý na obdobie dlhšie ako tri mesiace.

	TSK
Trenčiansky samosprávny kraj
	Z
	§ 19 ods. 10
Doplnenie nového novelizačného bodu: Navrhujeme upraviť v §19 ods. 10 nasledovne: (10) Preddavky poskytnuté podľa odseku 8 musia byť finančne vysporiadané najneskôr do konca rozpočtového roka, v ktorom sa poskytli, s výnimkou preddavkov za dodávku tepla, vody, elektrickej energie, plynu, periodickej a neperiodickej tlače, na úhradu nájomného, školenia, správnych poplatkov, leteniek, ubytovania a preddavkov na pohonné hmoty poskytované prostredníctvom platobných kariet, pri ktorých sa nevyžaduje ani splnenie podmienok podľa odseku 8.

Odôvodnenie:   Navrhujeme rozšíriť okruh výnimiek aj o preddavky určené na školenia, správne poplatky, ubytovanie a letenky. Vychádzame pritom z aplikačnej praxe, v ktorej tieto preddavky predstavujú bežnú súčasť financovania činností subjektov verejnej správy a spravidla sa poskytujú ešte pred samotným plnením. Správne poplatky je navyše často potrebné uhradiť ešte pred začatím konania alebo pred vydaním príslušného povolenia. Rovnako pri služobných cestách je nevyhnutné zabezpečiť úhradu nákladov na ubytovanie a dopravu (letenky) vopred, teda ešte pred začiatkom realizácie plnenia.

	TSK
Trenčiansky samosprávny kraj
	O
	§32 zákona
Upraviť znenie § 32 zákona 523/2004 Z.z. v druhej vete. Odôvodnenie: Úrad vládneho auditu bol novelou zákona 357/2015 Z.z. o finančnej kontrole a audite a o zmene a doplnení niektorých zákonov s účinnosťou od 1.1.2026 zrušený. 

	TTSK
Trnavský samosprávny kraj
	Z
	§ 4 ods. 3
V prípade, že by sa citovaná zmena týkala limitu verejných výdavkov určeného pre vyššie územné celky, vyššie územné celky požadujú zapracovať do navrhovanej úpravy zákona  povinnosť pre MFSR informovať ich o tejto zmene.

	TTSK
Trnavský samosprávny kraj
	Z
	§ 14 ods. 2
Navrhujeme vypustiť navrhované doplnenie textu alebo pre prípad takéhoto porušenia povinnosti nastaviť inú sankciu  ako je upravené v § 32 zákona, nakoľko z neho vyplývajúca  pokuta vo výške až 500 000 eur je neprimeraná a mohla  by spôsobiť neúmernú finančnú záťaž pre menšie subjekty verejnej správy, ktoré často čelia obmedzeným kapacitám pri spracovaní údajov. Tento krok by bol kontraproduktívny vzhľadom na cieľ zákona zabezpečiť jednotnú štruktúru rozpočtových údajov. Hlavným cieľom § 14 ods. 2 je zabezpečiť jednotné a správne vedenie rozpočtových údajov v informačnom systéme ministerstva financií. Zavedenie vysokých peňažných sankcií by mohlo byť vnímané ako neúmerné voči samotnému porušeniu, ktoré má prevažne technický charakter.

	TTSK
Trnavský samosprávny kraj
	Z
	§ 17 ods. 4
Zrušenie možnosti prekročiť výdavky pri vyšších príjmoch skomplikuje bežný chod rozpočtových organizácií a znemožní im efektívne využívať viaczdrojové financovanie. Odstránenie tohto stabilizačného prvku navyše zvýši tlak na rozpočet pri mimoriadnych udalostiach. Navrhujeme uvedené ustanovenia ponechať pre rozpočtové organizácie zriadené vyšším územným celkom.

	TTSK
Trnavský samosprávny kraj
	Z
	§ 19 ods. 8
Navrhujeme nasledovné znenie § 19 ods. 8:


"(8)	Subjekt verejnej správy môže poskytovať preddavky, ak boli vopred písomne dohodnuté. "

Odôvodnenie:
Navrhujeme rozšíriť právny základ pre poskytovanie preddavkov podľa § 19 ods. 8 aj o iný preukázateľný právny titul. V aplikačnej praxi existujú prípady, pri ktorých poskytovanie preddavkov nie je realizované na základe písomnej zmluvy, ale na základe iných právnych nástrojov (napr. objednávky). Súčasná právna úprava tak v niektorých prípadoch neprimerane obmedzuje flexibilitu subjektov verejnej správy. Navrhovaná úprava zachováva požiadavku právneho základu pre poskytnutie preddavku, pričom rozširuje jeho formy tak, aby zodpovedali reálnym potrebám aplikačnej praxe. Taktiež navrhujeme vypustiť obdobie vysporiadania poskytnutých preddavkov, nakoľko z aplikačnej praxe vyplývajú situácie, kedy by bolo potrebné preddavok poskytnúť na obdobie dlhšie ako tri mesiace.

	TTSK
Trnavský samosprávny kraj
	Z
	§ 19 ods. 10
Navrhujeme rozšírenie výnimiek vysporiadania preddavkov doplnením ods. 10 nasledovne:

(10)	Preddavky poskytnuté podľa odseku 8 musia byť finančne vysporiadané najneskôr do konca rozpočtového roka, v ktorom sa poskytli, s výnimkou preddavkov za dodávku tepla, vody, elektrickej energie, plynu, periodickej a neperiodickej tlače, na úhradu nájomného, školení, správnych poplatkov, leteniek, ubytovania, úhrady za aktivity v rámci výchovno-vzdelávacieho procesu a preddavkov na pohonné hmoty poskytované prostredníctvom platobných kariet, pri ktorých sa nevyžaduje ani splnenie podmienok podľa odseku 8.

Odôvodnenie:

Navrhujeme doplniť do výnimiek aj preddavky poskytované na školenia, správne poplatky, ubytovanie, aktivity  v rámci výchovno-vzdelávacieho procesu (t.j. lyžiarske výcviky, školské výlety, školy v prírode a pod.)  a letenky. Dôvodom je aplikačná prax, podľa ktorej sú preddavky na takéto plnenia často požadované  ešte pred poskytnutím samotného plnenia. Rovnako  pri služobných cestách je nevyhnutné hradiť výdavky na ubytovanie a dopravu (letenky) vopred, často ešte pred začiatkom plnenia.

	ÚVSR
Úrad vlády Slovenskej republiky
	Z
	§ 9, odst. 3
Neisté výdavky vo Všeobecnej pokladničnej správe. Je tu vnímané určité riziko zneužitia, pretože podľa rozsahu formulácie by bolo možné rozpočtovať čokoľvek, čo je „neisté“. Odporúčame v tejto časti doplniť vetu: „Neisté výdavky je možné rozpočtovať len na základe rozhodnutia vlády.“

	ÚVSR
Úrad vlády Slovenskej republiky
	Z
	§ 28, odst. 2
Analytická evidencia nemá zďaleka takú silu ako samostatný účet, aj keď je flexibilnejšia. Ak je samostatný účet vnímaný ako príliš administratívne náročný, tak pre účely kontroly odporúčame aspoň raz ročne predložiť samostatný výkaz. Odporúčame doplniť vetu: „Príspevková organizácia je povinná raz ročne predložiť zriaďovateľovi a ministerstvu financií samostatný výkaz o príjmoch a výdavkoch spojených s podnikateľskou činnosťou“.

	ÚVSR
Úrad vlády Slovenskej republiky
	O
	§ 14, odst.2
Môže byť interpretované tak, že aj malé nedodržanie postupu by mohlo byť nedodržaním zákona. Odporúčame pridať formuláciu: „v prípade závažného porušenia“.

	ÚVSR
Úrad vlády Slovenskej republiky
	O
	§ 17,  odst. 4
Zrušenie výnimiek pre rozpočtové organizácie môže viesť k demotivácii pre získavanie vlastných príjmov – ktoré by nemohli využiť. Odporúčame zvážiť aspoň obmedzenú možnosť (uvedené v %). V tejto časti uplatniť formuláciu: „Rozpočtová organizácia môže prekročiť limit výdavkov maximálne o 20% z vlastných príjmov uvedených v §17, odst. 4, pokiaľ skutočne dosiahne tieto príjmy v danom roku.“

	ÚVSR
Úrad vlády Slovenskej republiky
	O
	§ 19, odst. 12
Nemal by umožňovať zadlžovanie obcí a VÚC cez zakladanie obchodných spoločností – odporúčame ohlasovaciu povinnosť voči Ministerstvu financií. K tejto časti odporúčame formuláciu: „Obchodná spoločnosť je povinná do 30 dní od prijatia úveru oznámiť túto skutočnosť ministerstvu financií.“

	MHSR
Ministerstvo hospodárstva Slovenskej republiky
	
	Odoslané bez pripomienok

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZSR
Ministerstvo zdravotníctva Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

